Aastavahetus tuli rajult :D  Vana-aasta viimase õhtu teemaks oli meil Vene köök, sinna kõrvale kulda ja karda ja uhkeid riideid ja loomulikult valitud Vene muusika pärle :)  Kõik oli väga vahva ja toidud maitseid  ka hästi. Kuigi kogustega panime tohutult puusse :) Aga Vene-pärane laud peabki lookas olema:)  Kuni uue aasta tulekuni oli kõik väga vahva. Uue aasta esimese 15 tunniga oli iga mu lapsega juhtunud midagi koledat :( Aga kõik see kole lõppes õnneks hästi.  Nüüd siis uuel aastal uue hooga.  Laual oli Uraali seenesalat (väga maitsev, nami-namist)                  Bitkiid (väga maitsvad)    Kalamarja-pannkoogitort (imehea)      Isetehtud pelmeenid erinevate täidistega (kõrvale tegime tilli-hapukoorekastet ja küüslaugukastet)      Kirsi-maksapirukad (pool kogust olid väikesed pirukad ja pool taignast sai suureks pirukaks)          Magusaks olid sotšnikud    Magusaks oli veel Miša kook, mis vanasti, nii umbes 20-aastat tagasi, sai tehtud Laura koogi nime all ja rohkema koguse hapukoorega on ta tuntud ka kräsupea nime all. Konkreetse retsepti järgi tehtuna jäi ikka väga kuivaks. Pilti pole.  Loomulikult oli ka hapukurki meega ja marineeritud puravikke ja külma viina, vene komme ja barankasid, aastavahetuse paugutamiseks isegi üks sovetskoje vahuvein :D    Tänud kõigile söögitegijatele ja  pidulistele. Uuel aastal uue hooga :)